Gedagte vir die dag:  Veld van beloftes Foto: pixabay.com Mag ek lande toe gaan om are op te tel by iemand wat my toelaat om dit te doen? (Rut 2:2) Gekwelde Christen, kom wandel vandag in die veld van beloftes. Hier is ’n oorvloedige voorraad wat in jou behoeftes sal voorsien. Soos dié een: ’n Geknakte riet sal hy nie afbreek nie, ’n lamppit wat dof brand, sal hy nie uitdoof nie (Jes. 42:3). Pas dit nie by jou situasie in nie? ’n Riet: hulpeloos, onbelangrik en swak. Hy sal jou nie breek nie. Inteendeel, Hy sal jou versterk en herstel. Wil jy nog ’n bietjie “oorskietgraan” optel in die landery van die Skrif? “Kom na My toe, almal wat uitgeput en oorlaai is, en Ek sal julle rus gee” (Matt. 11:28). Daar is baie meer om op te tel. Ons Meester se lande is baie vol. Kyk na al die beloftes. Raap dit bymekaar, trap dit uit deur meditasie en put met vreugde daaruit.